# KLASA: 406-03/22-40/01

# URBROJ: 380-02-01-22-44

# Zagreb, 21. rujna 2022.

**POZIV NA DOSTAVU PONUDA**

Nabava usluge stručnog nadzora i koordinatora zaštite na radu – Izvedba radova popravka i obnove Palače bogoštovlja i nastave

# Zagreb, rujan 2022.

Sadržaj:

1. [OPĆI PODACI 4](#_bookmark0)
	1. [Uvod 4](#_bookmark1)
	2. [Mjerodavno pravo 4](#_bookmark2)
	3. [Podaci o naručitelju](#_bookmark3) 5
	4. [Komunikacija Naručitelja i gospodarskih subjekata 5](#_bookmark4)
	5. [Evidencijski broj nabave 6](#_bookmark5)
	6. [Popis gospodarskih subjekata s kojima je Naručitelj u sukobu interesa 6](#_bookmark6)
	7. [Podaci o postupku nabave 6](#_bookmark7)
	8. Procijenjena vrijednost nabave…………………………………………………………………………………………...7
	9. Internetska stranica na kojoj je objavljeno izvješće o provedenom savjetovanju sa gospodarskim subjektima …………………………………………………………………………………………………..7
2. [PODACI O PREDMETU NABAVE 7](#_bookmark8)
	1. [Opis predmeta nabave 7](#_bookmark9)
	2. [Količina predmeta nabave……………………………………………………………………………………………13](#_bookmark10)-14
	3. [Troškovnik…………………………………………………………………………………………………………………………1](#_bookmark11)4
	4. [Mjesto i rok izvršenja predmeta nabave………………………………………………………………………14](#_bookmark12)-15
	5. [Izmjene ugovora o nabavi………………………………………………………………………………………………...1](#_bookmark13)6
3. [OSNOVE ZA ISKLJUČENJE GOSPODARSKOG SUBJEKTA………………………………………………………….1](#_bookmark14)6-19
4. [UVJETI SPOSOBNOSTI…………………………………………………………………………………………………………..19](#_bookmark15)-20
	1. [Uvjeti sposobnosti za obavljanje profesionalne djelatnosti…………………………………………..19](#_bookmark16)-20
	2. [Tehnička i stručna sposobnost 20](#_bookmark17)

[EUROPSKA JEDINSTVENA DOKUMENTACIJA O NABAVI (ESPD) 22](#_bookmark18)

1. [ODREDBE KOJE SE ODNOSE NA ZAJEDNICU GOSPODARSKIH SUBJEKATA,](#_bookmark19) [OSLANJANJE NA SPOSOBNOST DRUGIH SUBJEKATA I PODUGOVARANJE 22](#_bookmark19)
	1. [Odredbe koje se odnose na zajednicu gospodarskih subjekata 2](#_bookmark20)3
	2. [Oslanjanje na sposobnost drugih subjekata………………………………………………………………….2](#_bookmark21)3-24
2. [PODACI O PONUDI 2](#_bookmark22)5
	1. [Sadržaj, način izrade i dostave ponude…………………………………………………………………………25-26](#_bookmark23)
	2. [Varijante ponude 2](#_bookmark24)7
	3. [Način određivanja cijene ponude 2](#_bookmark25)7
	4. [Kriterij za odabir ponude 2](#_bookmark26)8
	5. [Rok valjanosti ponude 30](#_bookmark27)
	6. [Trošak ponude i preuzimanje Poziva na dostavu ponuda………………………………………………30-31](#_bookmark28)
	7. [Tajnost dokumentacije gospodarskih subjekata 31](#_bookmark29)
3. [OSTALE ODREDBE 31](#_bookmark30)
	1. [Datum, vrijeme i mjesto dostave ponuda i otvaranja ponuda 31](#_bookmark31)
	2. [Vrsta, sredstvo i uvjeti jamstva 31](#_bookmark32)
	3. [Rok za donošenje odluke o odabiru 34](#_bookmark33)
	4. [Dokumenti koji će se nakon završetka postupka nabave vratiti ponuditeljima 34](#_bookmark34)
	5. [Sklapanje i izvršavanje ugovora o nabavi 34](#_bookmark35)
	6. [Rok, način i uvjeti plaćanja 35](#_bookmark36)
	7. [Uvjeti i zahtjevi koji moraju biti ispunjeni sukladno posebnim propisima ili stručnim](#_bookmark37)

[pravilima 36](#_bookmark37)

* 1. [Uputa o pravnom lijeku 38](#_bookmark38)

[PRILOZI 39](#_bookmark39)

# OPĆI PODACI

# Uvod

Ovaj postupak nabave usluga provodi se temeljem čl.42. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/20, 10/21, 117/21; dalje Zakon o obnovi) te sukladno odredbama Pravilnika o provedbi postupaka nabave roba, usluga i radova za postupke obnove (NN 126/21; dalje Pravilnik) Na pojmove propisane Pravilnikom i ovim Pozivom na dostavu ponuda primjenjuju se pojmovi propisani Zakonom o javnoj nabavi (NN 120/16; dalje ZJN 2016). Na predmetne pojmove primjenjuju se odredbe ZJN 2016 i podzakonskih propisa javne nabave koje se odnose na otvoreni postupak javne nabave male vrijednosti za sve ono što nije drukčije određeno odredbama Zakona o obnovi, Pravilnika i ovog Poziva na dostavu ponuda.

Sukladno odredbama članka 6. stavka 1. Pravilnika Naručitelj provodi ovaj postupak nabave javnom objavom ovog Poziva na dostavu ponuda, koji ujedno služi kao podloga za izradu ponude.

Gospodarski subjekt je fizička ili pravna osoba, uključujući podružnicu, ili javno tijelo ili zajednica tih osoba ili tijela, uključujući svako njihovo privremeno udruženje, koja na tržištu nudi izvođenje radova ili posla, isporuku robe ili pružanje usluga.

Ponuditelj je gospodarski subjekt koji je pravodobno dostavio ponudu.

Prihvaćanjem ponude i potpisom ugovora o nabavi, odabrani ponuditelj postaje ugovaratelj u smislu ugovornih odredbi. Od Ponuditelja se očekuje da pažljivo prouče Poziv na dostavu ponuda i da se pridržavaju svih uputa, sadržaja danih predložaka, ugovornih uvjeta, svih tehničkih specifikacija i uvjeta sadržanih u ovom Pozivu na dostavu ponuda.

Ponuditelji se pri izradi svojih ponuda u svemu trebaju pridržavati sadržaja i uvjeta iz Poziva na dostavu ponuda, kao i uvjeta iz Zakona o obnovi te Pravilnika, kao i ostalih zakona i propisa koji reguliraju obvezne odnose i izvršenje ugovora o nabavi.

# Mjerodavno pravo

Na pripremu i provedbu postupka nabave te izvršenje ugovora o nabavi primjenjuje se hrvatsko materijalno pravo. Na odgovornost strana za ispunjenje ugovornih obveza uz propise koji uređuju ovaj postupak nabave primjenjuje se važeći Zakon o obveznim odnosima (NN 35/05, 41/08, 125/11, 78/15, 29/18, 126/21), kao i odredbe Zakona o obnovi.

# Podaci o naručitelju

Naručitelj: HRVATSKI INSTITUT ZA POVIJEST

Adresa: Opatička 10, 10000 Zagreb, OIB: 23296176633

Telefon: +385 1 4851720

Telefaks: +385 1 4851725 URL: https://www.isp.hr/

e-mail: institut@isp.hr

Promjena naziva ili promjena sjedišta Naručitelja nemaju utjecaja na prava i obveze Naručitelja i odabranog ponuditelja određene ugovorom o nabavi sklopljenog s odabranim ponuditeljem.

U slučaju ukidanja, pripajanja, preustroja Naručitelja odnosno drugih sličnih situacija, određenih zakonom ili drugim propisima u kojima dolazi do promjene u djelokrugu rada i nadležnosti Naručitelja, sva prava i obveze naručitelja vezana uz ovaj predmet nabave i sklopljeni ugovor o nabavi, prelaze na pravnog sljednika ili sljednike sukladno njihovom međusobnom sporazumu.

# Komunikacija Naručitelja i gospodarskih subjekata

Ivan Krešić

Telefon: +385 1 4851720

Telefaks: +385 1 4851725

e-mail: ikresic@isp.hr

Poziv na dostavu ponuda dostupan je putem sustava Elektroničkog oglasnika javne nabave Republike Hrvatske (dalje: Oglasnik) na adresi [https://eojn.nn.hr](https://eojn.nn.hr/) (EOJN RH – Jednostavna nabava – eDostava s javnom objavom poziva prema Zakonu o obnovi) i na internetskim stranicama Naručitelja).

Komunikacija i svaka druga razmjena informacija između Naručitelja i gospodarskih subjekata može se obavljati isključivo na hrvatskom jeziku i latiničnom pismu elektroničkim sredstvima komunikacije (posredstvom Oglasnika ili putem elektroničke pošte).

Detaljne upute o načinu komunikacije između gospodarskih subjekata i Naručitelja u roku za dostavu ponuda putem sustava Oglasnika dostupne su na stranicama Oglasnika, na adresi: [https://eojn.nn.hr/Oglasnik/.](https://eojn.nn.hr/Oglasnik/) Iznimno, Naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka nabave. Ključni elementi postupka nabave uključuju Poziv na dostavu ponuda i ponude.

Usmenu komunikaciju s ponuditeljima koja bi mogla znatno utjecati na sadržaj i ocjenu ponuda Naručitelj će u zadovoljavajućoj mjeri i na prikladan način dokumentirati, sastavljanjem pisanih bilješki ili sažetaka glavnih elemenata komunikacije ili sl.

**Gospodarski subjekt može zahtijevati dodatne informacije, objašnjenja ili izmjene u vezi s Pozivom na dostavu ponuda tijekom roka za dostavu ponuda**. Zainteresirani gospodarski subjekti zahtjeve za dodatne informacije, objašnjenja ili izmjene u vezi s Pozivom na dostavu ponuda Naručitelju dostavljaju putem Oglasnika. Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije jedan dan prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju (<https://eojn.nn.hr/Oglasnik>), bez navođenja podataka o podnositelju zahtjeva.

# Zahtjev je pravodoban ako je dostavljen najkasnije tijekom trećeg dana prije roka određenog za dostavu ponuda.

# Evidencijski broj nabave

27/22

# Popis gospodarskih subjekata s kojima je Naručitelj u sukobu interesa

Sukladno članku 80. ZJN 2016., a vezano uz odredbe članaka 76. i 77. ZJN 2016. i sprječavanje sukoba interesa te članka 3. Pravilnika o obnovi, Naručitelj nije u sukobu interesa sa gospodarskim subjektima..

# Podaci o postupku nabave

Vrsta postupka nabave: postupak nabave usluga s javnom objavom Poziva na dostavu ponuda koji se provodi, s ciljem sklapanja ugovora o nabavi s jednim gospodarskim subjektom.

Elektronička dražba se neće provoditi niti se uspostavlja dinamički sustav javne nabave.

Neće se primjenjivati opcije ni moguća obnavljanja ugovora. Neće se primjenjivati trgovački običaji (uzance).

# Procijenjena vrijednost nabave

Ukupna procijenjena vrijednost nabave iznosi: 880.650,00 HRK (bez PDV-a). Predmet nabave nije podijeljen na grupe.

# Internetska stranica na kojoj je objavljeno izvješće o provedenom savjetovanju sa gospodarskim subjektima

#

Temeljem članka 198. stavka 3. ZJN 2016 Naručitelj je Nacrt Poziva na dostavu ponuda (u formi Dokumentacije o nabavi za otvoreni postupak javne nabave radova male vrijednosti), tehnički opis i troškovnik, dana 12. rujna 2022. godine stavio na prethodno savjetovanje sa zainteresiranim gospodarskim subjektima u trajanju do 19. rujna. 2022. godine javnom objavom na Elektroničkom oglasniku javne nabave Republike Hrvatske (dalje u tekstu: EOJN RH). Izvješće o provedenom postupku prethodnog savjetovanja sa zainteresiranim gospodarskim subjektima objavljeno je u EOJN RH dana 20. rujna 2022. godine.

* + 1. PODACI O PREDMETU NABAVE

# Opis predmeta nabave

CPV oznake i naziv predmeta nabave prema Uredbi Komisije (EZ) br. 213/2008 od 28. studenoga 2007. o izmjeni Uredbe (EZ) br. 2195/2002 Europskog parlamenta i Vijeća o postupcima javne nabave:

* + - 71247000-1 Nadzor građevinskih radova
		- 71521000-6 Usluge nadzora gradilišta
		- 71310000-4 Savjetodavne tehničke usluge i savjetodavne usluge u građenju.

Naručitelj Hrvatski institut za povijest planira, planira obnovu zgrade u vlasništvu, oštećene razornim potresom koji je 22. ožujka 2020. godine pogodio Zagreb, Krapinsko – zagorsku županiju i Zagrebačku županiju u skladu s važećom regulativom i *Zakonom o obnovi zgrada oštećenih potresom na području grada Zagreba, Krapinsko – zagorske županije, Zagrebačke županije, Sisačko – moslavačke županije i Karlovačke županije (NN 102/20 10/21).*

Nabava koja je predmet ovog postupka sufinancirana je sredstvima Europske unije. Naručitelj je sklopio Ugovor o dodjeli bespovratnih sredstava za operacije koje se financiraju iz Fonda solidarnosti Europske unije, br. 74-0068-21 za projekt Izrada projektne dokumentacije i provedba mjera zaštite Palače bogoštovlja i nastave. U sklopu navedenog projekta Naručitelj provodi ovu nabavu.

Predmet nabave je usluga stručnog nadzora i koordinatora zaštite na radu nad radovima konstrukcijske obnove zgrade Palače bogoštovlja i nastave. Zgrada Palača bogoštovlja i nastave (zgrada Hrvatskog instituta za povijest), Opatička 10, upisana je na k.č.br. 186 k.o. GRAD ZAGREB. Temeljem rješenja Zavoda za zaštitu spomenika kulture Grada Zagreba od 28. ožujka 1963. broj 04-238/1- 1963 zabilježeno je da ima svojstvo spomenika kulture. Zgrada Palače bogoštovlja i nastave se nalazi unutar Povijesne urbane cjeline Grad Zagreb koja je zaštićeno kulturno dobro upisano u Registar kulturnih dobara RH pod br. Z-192.

Detaljan opis radova koji su predmet usluge, dostupni su na adresi [https://eojn.nn.hr](https://eojn.nn.hr/) (broj objave 2022/ 0BP-02327).

Nadzor će se provoditi u skladu sa Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko- moslavačke županije i Karlovačke županije (NN102/20, 10/21, 117/21), Zakonom o gradnji (NN 153/13, 20/17, 39/19, 125/19) i Zakonom o poslovima i djelatnostima prostornog uređenja i gradnje (NN 78/15, 118/18, 110/19) i drugim propisima primjenjivim na ovu vrstu građevina i pružanje usluge. Pri provedbi stručnog nadzora, Izvršitelj je dužan u svemu se pridržavati odredbi Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 111/14, 107/15, 20/17, 98/19, 121/19, 131/2021).

Usluge koordinatora zaštite na radu tijekom građenja će se vršiti u svemu prema važećem Zakonu o zaštiti na radu (NN 71/14, 118/14, 154/14 , 94/18, 96/18), kao i primjenjivim podzakonskim aktima, posebice Pravilniku o zaštiti na radu na privremenim gradilištima (NN 48/18).

# Tehničke specifikacije – Opis poslova:

Usluge stručnog nadzora uključuju sljedeće obveze:

1. svakodnevno nadzirati građenje tako da bude u skladu s projektom konstrukcijske obnove zgrade i pripadajućim suglasnostima, Zakonom o gradnji (Narodne novine broj: 153/13, 20/17, 39/19), posebnim propisima i pravilima struke;
2. utvrditi ispunjava li izvođač i odgovorna osoba koja vodi građenje ili pojedine radove uvjete propisane posebnim zakonom;
3. odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda;
4. bez odgode upoznati Naručitelja sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama;
5. sastaviti završno izvješće o izvedbi građevine koje je potrebno dostaviti naručitelju i nadležnom javnopravnom tijelu.

Nadzorni inženjer dužan je u provedbi stručnog nadzora građenja, kada za to postoji potreba, odrediti način otklanjanja nedostataka, odnosno nepravilnosti građenja građevine. To posebice u slučaju ako:

1. dokumentacijom dostavljenom od strane izvođača nije dokazana sukladnost, odnosno kvaliteta ugrađenih građevina, proizvoda, opreme i/ili postrojenja; izvođač, odnosno odgovorna osoba koja vodi građenje ili pojedine radove ovoga Zakona ne ispunjava uvjete propisane posebnim zakonom;

Provedba navedenih dužnosti i način otklanjanja nedostataka, odnosno nepravilnosti upisuje se u građevinski dnevnik.

U provedbi stručnog nadzora građenja, osim dužnosti i ovlasti određenih primjenjivim propisima o gradnji, Nadzorni inženjer je dužan i od Naručitelja:

* 1. Provjeravati i ovjeravati građevinsku knjigu i građevinski dnevnik;
	2. Sudjelovati u aktivnostima pripreme i organizacije gradilišta te uvođenja izvođača nadziranih radova u posao, organizirati/koordinirati rad: projektanata, izvoditelja gradnje i i ostalih sudionika gradnje;
	3. Kontrola izvođenja nadziranih radova po projektima odnosno po svim stručnim specijalnostima, te kontrola ispravnosti neophodnih izmjena i odstupanja od projekata za sve struke uz suglasnost osobe imenovane od strane NARUČITELJA za praćenje posla.
	4. Kontrola točnosti obračuna radova, ovjeravanje situacija, te pripremanje zajedno s izvođačem nadziranih radova cjelokupne dokumentacije za končani obračun i to najkasnije sedam (7) dana od zaprimanja građevinske knjige na pregled od izvođača.
	5. Analize cijena, u slučaju ugovaranja dodatnih radova, kao i eventualne promjene cijena radova uslijed promjene cijene elemenata temeljem kojih je određena cijena radova, a sukladno primjenjivim propisima;
	6. Pravovremeno preuzimanje pojedinih vrsta i faza radova te upoznavanje izvođača na uočene nedostatke.
	7. Mjesečno izvještavanje o tijeku radova koje mora sadržavati minimalno:
		1. procjenu konačnog završetka radova,
		2. procjenu konačnog koštanja radova,
		3. Obavještavanje o svim bitnim problema vezanih za izvedbu radova,
		4. listu i procjenu rizika kašnjenja i eventualnih van-troškovničkih radova,
		5. ocjenu poštivanja sigurnosti i zaštite na radu,
		6. listu prijedloga izmjena u projektu,
		7. vremena priznate više-sile,
		8. grafički prikaz ostvarenja terminskog plana sa „S“ krivuljom,
		9. Izvještaj koordinatora zaštite na radu.
	8. Tim stručnog nadzora vodi brigu o dinamici isporuke projektne dokumentacije i projektnih rješenja te detalja neophodnih za pravovremeno izvođenje radova te o tehničkoj i formalnoj ispravnosti dokumenta (sadrži li sve nužne potpise i žigove i sl.),
	9. Tim stručnog nadzora pregledava, korigira i daje mišljenje na projektnu dokumentaciju, troškovnike i svu ostalu dokumentaciju u smislu ukazivanja na eventualne nelogičnosti i/ili nemogućnost primjene ponuđenih rješenja na predmetnim radovima i/ili lokaciji,
	10. Glavni nadzorni inženjer koordinira svim procesima i aktivnostima nadzornog tima i obavezno vodi evidenciju o:
		1. svim izmjenama i dopunama u projektnoj dokumentaciji (revizije),
		2. svim zahtjevima izvođača za izmjenama (tehničkog rješenja, količine, vrste, kvalitete, pozicije, redoslijeda, vremena i sl.) u izvođenju radova,
		3. van troškovničkim radovima (VTR) odobrenim od Naručitelja
		4. naknadno naručenim radovima (NNR) od strane Naručitelja.
	11. Glavni nadzorni inženjer priprema agendu za koordinacije i šalje poziv na koordinaciju (najvažnija aktualna pitanja koja su se pojavila u proteklom tjednu), po potrebi poziva dodatne sudionike na sastanke (projektanti i sl.) i redovito vodi zapisnike s koordinacija koji se šalju (putem e-maila) svim sudionicima u roku od max. 48 sati od održanog koordinacijskog sastanka. Koordinacijske sastanke potrebno je sazivati 1x tjedno tijekom čitavog perioda izvođenja radova.
	12. Glavni nadzorni inženjer na tjednoj bazi pismeno izvještava voditelja projekta o dinamici pripreme i izvođenja radova, eventualnim rizicima i problemima, a u mjesečnom izvještaju daje detaljniji osvrt na stanje izvedenih radova (uključuje fotografije) i procjenu dovršenosti po grupama radova,
	13. izvođenje radova prema planu;
	14. Izvođačev sustav osiguranja kvalitete;
	15. uredno vođenje dokumentacije Izvođača kojom se kontrolira kvaliteta;
	16. provođenje mjera zaštite na radu i zaštite okoliša.

Tijekom faze građenja, Izvršitelj će, između ostaloga, provoditi i slijedeće:

* Provoditi svakodnevni nadzor nad provedbom aktivnosti Izvođača, te osigurati njihovu usklađenost s uvjetima ugovora o izvođenju radova
* Provoditi nadzor na licu mjesta i koordinaciju kako bi se osigurala usklađenost radova i opskrbe s projektnom dokumentacijom i vremenskim planom;
* Davati odgovarajuće naloge o izvođenju određenih radova Izvođaču, u slučaju potrebe otklanjanja nedostataka, a radi sprečavanja težih posljedica koje bi nastupile neizvođenjem tih radova;
* Provoditi nadzor nad izvođenjem nepredviđenih i naknadnih radova tijekom građenja;
* Surađivati po potrebi sa izvršiteljem usluge projektantskog nadzora radi usuglašavanja izvedbenih detalja,
* Pružati pomoć na zahtjev Naručitelja svim pisanim sredstvima komunikacije (uključujući elektroničku poštu) o bilo kojem pitanju u vezi s provedbom ugovora, uključujući ad hoc izvješća;
* Provjeravati i izvještavati Naručitelja o sukladnosti i točnosti svih potvrda, polica osiguranja, jamstava, i sl.;
* Pratiti napredak radova te pravodobno izvještavati Naručitelja o svim mogućim problemima koji mogu nastati i utjecati na postizanje ciljeva projekta;
* Potpisivati građevinski dnevnik Izvođača koji će se voditi u skladu s važećim propisima te čuvati potpisanu kopiju;
* Ovjeravati dokaznice količina izvedenih radova Izvođača;
* Provoditi svakodnevne provjere gradilišta kako bi provjerio napredak i kvalitetu izvođenja radova te uvjete zaštite na radu;
* Analizirati prijedloge Izvođača radova vezane uz moguće prilagodbe

 projekta, specifikacija, radova ili programa rada, koje mogu postati potrebne ili korisne tijekom ili nakon izvođenja radova;

* Prema zahtjevima Naručitelja savjetovati o mogućim načinima smanjenja troškova projekta, smanjenja vremena izvođenja ili poboljšanja kvalitete radova;
* Informirati Naručitelja o potrebi izrade Dodatka Ugovoru, sukladno odredbama Zakona o javnoj nabavi;
* Pregovarati s Izvođačem o izmjenama i prilagodbama te o tome davati pisane preporuke Naručitelju uključujući opis aktivnosti i cijene za sve neplanirane radove;
* Provjeravati i odobravati dokumente o izvedenom stanju i ostale građevinske dokumente koje zahtijeva zakonodavstvo, priručnike za rad i održavanje pojedinih postrojenja ili strojeva, popis rezervnih dijelova i ostalu dokumentaciju te također prati isporuku svih izvješća, atesta, zapisa, potvrda o sukladnosti itd. pripremljenih ili dostavljenih od strane Izvođača, osiguravajući da su u potpunosti ujednačeni, indeksirani i pravilno prezentirani;
* Kontrolirati i odobravati Upute za rad i održavanje dostavljene od strane Izvođača u uskoj suradnji s Naručiteljem;
* Organizirati i održavati sustav arhiviranja. Po dovršetku projekta, Izvršitelj će predati preko Naručitelju sav arhivski materijal;
* Pripremiti Zapisnik o primopredaji, popis nedostataka i ostale dokumente koje zahtijevaju uvjeti ugovora o javnim radovima;
* Pregledati i ovjeriti obračunske (mjesečne) privremene situacije, račune, koji moraju odgovarati izvedenom opsegu radova i ugovoru o građenju;
* Pregledati i ovjeriti prijedlog okončanog obračuna, potvrđivati vrijednost radova u skladu s ugovorom o javnim radovima;
* Pripremati posebna izvješća na zahtjev Naručitelja; sva izvješća potrebna sukladno važećoj regulativi RH te sva propisana izvješća za tehnički pregled i sudjelovati u postupku tehničkog pregleda
* Izraditi završno izvješće nadzornog inženjera i glavnog nadzornog inženjera o obnovi na temelju pisane izjave izvođača o izvedenom radovima te ju dostaviti naručitelju i nadležnom javnopravnom tijelu
* Davati mišljenja na zahtjeve naručitelja i/ili izvođača za izmjenu ugovora o javnim radovima, uključujući zahtjev Izvođača za izmjenom/uvođenjem podugovaratelja te produženjem roka za izvršenje obveza, a sukladno odredbama ugovora o javnim radovima,
* Izvršavati druge obveze određene primjenjivim propisima, ugovorom o javnoj nabavi i/ili ugovorom o javnim radovima.

Imenovani stručni nadzor za svaki pojedini dio nadzora u obvezi je osobno izvršavati usluge nadzora na gradilištu.

Koordinator zaštite na radu sukladno Zakonu o zaštiti na radu 71/14, 118/14, 154/14 , 94/18, 96/18), i primjenjivim podzakonskim aktima i posebice Pravilnikom o zaštiti na radu na privremenim gradilištima (NN 48/18) dužan je sljedeće:

1. koordinirati primjenu općih načela zaštite na radu kod donošenja odluka o rokovima i bitnim mjerama tijekom planiranja i izvođenja pojedinih faza rada, koje se izvode istodobno ili u slijedu,
2. koordinirati izvođenje odgovarajućih postupaka kako bi se osiguralo da poslodavci i druge osobe dosljedno primjenjuju opća načela zaštite na radu i izvode radove u skladu s planom izvođenja radova,
3. izraditi potrebna usklađenja plana izvođenja radova i dokumentacije sa svim promjenama na gradilištu, uključivo sheme organizacije gradilišta
4. osigurati suradnju i uzajamno obavješćivanje svih izvođača radova i njihovih radničkih predstavnika,
5. provjeravati provode li se radni postupci na siguran način i usklađivati propisane aktivnosti,
6. organizirati da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište,
7. po potrebi je dužan sudjelovati na koordinacijskim sastancima s nadzorom, izvođačem, naručiteljem, projektantskim nadzorom i ostalim sudionicima u gradnji te se očitovati na dostavljene zapisnike.

# Količina predmeta nabave

Sukladno čl. 6. stavku 4. Pravilnika, količina predmeta nabave je okvirna (predviđena), te stvarna količina isporučenih usluga može biti veća ili manja od količine predviđene Troškovnikom. Okvirna količina predmeta nabave navedena je u Troškovniku (Prilog 2.), koji je sastavni dio Poziva na dostavu ponuda, a priložen je kao zaseban dokument. Za slučaj da je stvarno nabavljena količina usluga veća ili manja od okvirne količine, a sukladno ovim odredbama, isto se ne smatra izmjenom ugovora o nabavi.

Ponuditelj mora ponuditi cjelokupni predmet nabave sadržan u Troškovniku koji čini nedjeljivu cjelinu. Ponude koje obuhvaćaju samo dio traženog predmeta nabave neće se razmatrati. Ponuditelj je dužan ponuditi i izvršiti predmet nabave sukladno svim uvjetima koji su navedeni u ovom Pozivu na dostavu ponuda.

# Troškovnik

Troškovnik u nestandardiziranom obliku se nalazi u Prilogu 2. ovog Poziva na dostavu ponuda, a isti se može ispunjavati elektronički.

Troškovnik je dopušteno ispunjavati elektronički i to se neće smatrati mijenjanjem i nadopunjavanjem teksta Poziva na dostavu ponuda. Ispunjeni Troškovnik se u elektroničkom obliku prilaže kao sastavni dio elektroničke ponude. U Troškovniku se upisuju samo jedinične i ukupne cijene, bez upisivanja ili mijenjanja ostalih podataka (opis stavke, jedinica mjere, količina). Cijene se upisuju u Troškovnik bez PDV-a, a prilikom upisa jedinične cijene ukupna cijena se upisuje (izračunava) automatski kao umnožak količine i upisane jedinične cijene stavke.

U Troškovniku se iskazuju cijene s najviše dva decimalna mjesta.Ako ponuditelj upiše cijenu s jednim decimalnim mjestom, smatrat će se da je na drugom decimalnom mjestu nula (npr. iznos upisan kao "100,5" će se uzeti kao "100,50"). Ako ponuditelj upiše cijenu bez decimalnih mjesta, smatrat će se da je na decimalnim mjestima nula (npr. iznos upisan kao "100" će se uzeti kao "100,00"). Ako ponuditelj upiše cijenu s tri ili više decimalnih mjesta, jedinična cijena će se odrediti primjenom matematičkih pravila zaokruživanja na veći ili manji broj (npr. iznos upisan kao "100,12345" će se uzeti kao "100,12", a iznos upisan kao "100,45678" će se uzeti kao "100,46"). Ako ponuditelj ne upiše cijenu za pojedinu stavku, smatrat će se da je cijena te stavke 0,00 HRK. Ako je cijena stavke 0,00 HRK (ili ponuditelj upiše cijenu "0" ili "0,0"), Naručitelj neće smatrati da ponuditelj ne nudi tu stavku, nego će smatrati da je cijena te stavke uračunata u cijenu druge stavke/drugih stavki Troškovnika.

Ponuditelj odgovara za točnost i potpunost svoje ponude. Smatra se da je prilikom podnošenja ponude uzeo u obzir sve što je potrebno te da je ponuđenu cijenu uključio sve troškove povezane s predmetom ugovora.

# Mjesto i rok izvršenja predmeta nabave

Na temelju provedenog postupka nabave s gospodarskim subjektom čija ponuda bude odabrana Naručitelj će sklopiti ugovor o nabavi usluga.

Mjesto izvođenja radova je Opatička 10, Zagreb, Hrvatska.

Zainteresirani gospodarski subjekti su slobodni obići navedenu lokaciju i upoznati se s postojećim stanjem. Troškove obilaska snosi gospodarski subjekt, a obilazak lokacije nije obvezan te gospodarski subjekti nisu obvezni u ponudi prilagati izjavu ili bilo kakav dokaz o tome da su pristupili obilasku lokacije. Gospodarski subjekti koji žele obići lokaciju u pratnji Naručitelja, slobodni su kontaktirati Naručitelja koristeći kontakt podatke iz ovog Poziva na dostavu ponuda. Lokaciju se na taj način može obići tijekom radnog vremena Naručitelja, bilo koji radni dan zaključno s radnim danom koji prethodi danu isteka roka za dostavu ponuda. Na dan u koji istječe rok za dostavu ponuda Naručitelj neće organizirati obilazak lokacije.

# Usluge koje su predmet nabave počinju se izvršavati s danom uvođenja izvođača radova u posao.

Naručitelj će obavijestiti Izvršitelja usluge o danu uvođenja izvođača u posao vezano za radove i početku pružanja usluga najmanje 8 dana prije početka pružanja usluga. Očekuje se da će pružanje usluga započeti u okvirnom roku od 30 dana od sklapanja ugovora o nabavi usluga, osim u slučaju da radovi koji su predmet usluge još nisu započeli u kojem slučaju će početak pružanja usluga ovisiti o početku radova.

Planirani početak izvođenja radova je **10. listopad 2022.** godine.

Predviđeni rok pružanja usluga koje su predmet nabave je **8 mjeseci** od dana početka pružanja usluga, odnosno uvođenja u posao.

Završetkom **radova konstrukcijske obnove** smatra se datum završetka radova naveden u građevinskom dnevniku i **Zapisniku o primopredaji.**

U rokovima za izvršenje potrebno je izvršiti sve radove te pripremiti i dostaviti dokumentaciju koja je potrebna za utvrđenje dovršetka radova, odnosno pregled Naručitelja i Nadzornog inženjera, međutim vrijeme koje je potrebno za pregled radova i vrijeme potrebno za pregled svih radova ne uračunava se u rokove izvršenja.

Pregled radova konstrukcijske obnove od Naručitelja i Nadzornog inženjera ne mora započeti niti biti dovršen prije isteka rokova za izvršenje, međutim radovi moraju biti dovršeni unutar rokova za izvršenje i moraju biti spremni za pregled, obzirom da je uspješan pregled radova **preduvjet preuzimanja svih radova.**

Okončana situacija za radove se ispostavlja nakon što je potpisan bezuvjetni Zapisnik o primopredaji te se okončani obračun provodi nakon izvršene primopredaje svih radova.

Okončana situacija predaje se u roku od **14 dana** od potpisa Zapisnika o primopredaji.

Od Izvršitelja usluga se očekuje pružanje usluga stručnog nadzora za vrijeme izvođenja radova, sudjelovanje pri pregledu, sudjelovanje pri potpisivanju Zapisnika o primopredaji te sudjelovanje pri ovjeri okončane situacije. Usluga koja je predmet ugovora uključuje i uslugu koordinatora zaštite na radu tijekom izvođenja radova.

Trajanje pružanja usluga mora se prilagoditi stvarnom početku, trajanju i završetku radova koji su predmet usluge.

# Izmjene ugovora o nabavi

Na izmjene ugovora o nabavi tijekom njegovog trajanja primjenjivat će se članak 11. Pravilnika.

# OSNOVE ZA ISKLJUČENJE GOSPODARSKOG SUBJEKTA

* 1. **Temeljem čl. 10. st.1. toč.1. i 2. Pravilnika Naručitelj će isključiti gospodarskog subjekta iz postupka nabave ako utvrdi da:**
		1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
1. sudjelovanje u zločinačkoj organizaciji, na temelju:
* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona,
* članka 333. (udruživanje za počinjenje kaznenih djela), iz Kaznenog zakona(»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),
1. korupciju, na temelju:
* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona,
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),
1. prijevaru, na temelju:
* članka 236. (prijevara), članka 247. (prijevara u gospodarskom poslovanju), članka

256. (utaja poreza ili carine) i članka 258. (subvencijska prijevara) Kaznenog zakona,

* članka 224. (prijevara), članka 293. (prijevara u gospodarskom poslovanju) i članka

286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),

1. terorizam ili kaznena djela povezana s terorističkim aktivnostima, na temelju:
* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona,
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),
1. pranje novca ili financiranje terorizma, na temelju:
* članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07.,

152/08., 57/11., 77/11. i 143/12),

1. dječji rad ili druge oblike trgovanja ljudima, na temelju:
* članka 106. (trgovanje ljudima) Kaznenog zakona,
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12), ili
	+ 1. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ove točke 3.A i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj će isključiti gospodarskog subjekta u bilo kojem trenutku tijekom postupka nabave ako utvrdi da postoje osnove za isključenje iz točke 3.A. Poziva na dostavu ponuda.

# Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni obrazac Europske jedinstvene dokumentacije o nabavi (dalje: ESPD), Dio III. Osnove za isključenje, Odjeljak A: Osnove povezane s kaznenim presudama, za sve gospodarske subjekte u ponudi.

U slučaju poziva Naručitelja na dostavu ažuriranih popratnih dokumenata, kao dokaz da ne postoje osnove za isključenje iz ove točke Poziva na dostavu ponuda gospodarski subjekt dostavlja **izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz točke**

**3.A Poziva na dostavu ponuda**. Smatra se da su prethodno navedeni dokumenti ažurirani ako nisu stariji više od šest mjeseci od dana početka postupka nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti odnosno ako ne obuhvaćaju sve okolnosti iz članka 10. stavka 1. Pravilnika, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, **izjavom davatelja s ovjerenim potpisom kod nadležne sudske ili upravne vlasti, javnog bilježnika** ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. Ovu izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Gospodarski subjekt kod kojeg su ostvarene osnove za isključenje može Naručitelju dostaviti dokaze o mjerama koje je poduzeo kako bi dokazao svoju pouzdanost ("samokorigiranje") bez obzira na postojanje relevantne osnove za isključenje. Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,
2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,
3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

# Za potrebe utvrđivanja gore navedenih okolnosti samokorigiranja, gospodarski subjekt kod kojeg je ostvarena osnova za isključenje iz ove točke Poziva na dostavu ponuda dostavlja ispunjeni ESPD obrazac, Dio III. Osnove za isključenje, Odjeljak A: Osnove povezane s kaznenim presudama, dio koji se odnosi na samokorigiranje.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te će Naručitelj obrazložiti razloge prihvaćanja ili neprihvaćanja mjera u Zapisniku o pregledu i ocjeni ponuda. Naručitelj neće isključiti gospodarskog subjekta iz postupka nabave ako je ocijenjeno da su poduzete mjere primjerene.

Razdoblje isključenja gospodarskog subjekta kod kojeg su ostvarene osnove za isključenje iz postupka nabave je pet godina od dana pravomoćnosti presude, osim ako pravomoćnom presudom nije određeno drukčije.

# Temeljem čl. 10. st.1. toč.3. Pravilnika Naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* + 1. u Republici Hrvatskoj, ako gospodarski subjekt ima poslovni nastan u Republici Hrvatskoj,

ili

* + 1. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od točke 3.B. ovog Poziva na dostavu ponuda, Naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

# Za potrebe utvrđivanja gore navedenih okolnosti, gospodarski subjekt u ponudi dostavlja ispunjeni ESPD obrazac, Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje, za sve gospodarske subjekte u ponudi.

U slučaju poziva Naručitelja na dostavu ažuriranih popratnih dokumenata, kao dokaz da ne postoje osnove za isključenje iz ove točke Poziva na dostavu ponuda gospodarski subjekt dostavlja **Potvrdu porezne uprave ili drugog nadležnog tijela u državi poslovnog nastana gospodarskog subjekta, kojom se dokazuje da ne postoje osnove za isključenje iz točke 3.B Poziva na dostavu ponuda**. Smatra se da su prethodno navedeni dokumenti ažurirani ako nisu stariji od dana početka postupka nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz članka

10. stavka 1. Pravilnika, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

# Sukladno čl. 10. st.4. Pravilnika, odredbe točke 3. Poziva na dostavu ponuda odnose se i na podugovaratelje, kao i na gospodarske subjekte na koje se ponuditelj oslanja.

# UVJETI SPOSOBNOSTI

# Uvjeti sposobnosti za obavljanje profesionalne djelatnosti

Gospodarski subjekt mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

# Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi dostavlja ispunjeni ESPD obrazac, Dio

**IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti, za sve gospodarske subjekte u ponudi.**

U slučaju poziva Naručitelja na dostavu ažuriranih popratnih dokumenata, kao dokaz sposobnosti za obavljanje profesionalne djelatnosti gospodarski subjekt dostavlja **izvadak iz sudskog, obrtnog, strukovnog ili drugog odgovarajućeg registra države poslovnog nastana gospodarskog subjekta**.

# Tehnička i stručna sposobnost

1. **Iskustvo gospodarskog subjekta**

Gospodarski subjekt mora dokazati da je u godini u kojoj je započeo postupak nabave i tijekom pet godina koje prethode toj godini izvršio usluge iste ili slične predmetu nabave, čija ukupna vrijednost bez PDV-a mora biti najmanje u iznosu procijenjene vrijednosti nabave. Za izračun ukupne vrijednosti izvršenih usluga moguće je uzeti u obzir najviše četiri reference.

# Za potrebe utvrđivanja navedenog uvjeta tehničke sposobnosti, gospodarski subjekt u ponudi dostavlja ispunjeni ESPD obrazac, Dio IV. Kriteriji za odabir gospodarskog subjekta, Odjeljak C: Tehnička i stručna sposobnost, točka 1C (ako je primjenjivo i točka 10).

U slučaju poziva Naručitelja na dostavu ažuriranih popratnih dokumenata, kao dokaz tehničke i stručne sposobnosti gospodarski subjekt dostavlja **popis usluga pruženih u godini u kojoj je započeo postupak javne nabave i tijekom pet godina koje prethode toj godini, a koji sadržava:**

# opis usluga (iz kojega je vidljivo radi li se o uslugama istima ili sličnima predmetu nabave),

* **naziv primatelja usluge (druge ugovorne strane),**
* **vrijednost izvršenih usluga bez PDV-a,**
* **vrijeme početka i završetka pružanja usluga (od-do).**

Vrijednost usluga se iskazuje u valuti HRK. U slučaju da gospodarski subjekt vrijednost usluga iskaže u valuti različitoj od valute HRK, Naručitelj će pri konverziji u HRK za valutu koja kotira na deviznom tržištu u Republici Hrvatskoj koristiti srednji tečaj Hrvatske narodne banke koji je u primjeni na dan slanja na objavu poziva na nadmetanje. Za valutu koja ne kotira na deviznom tržištu u Republici Hrvatskoj, Naručitelj će pri konverziji u HRK koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke za mjesec u kojemu je započeo ovaj postupak javne nabave.

U slučaju da je gospodarski subjekt koji dokazuje sposobnost usluge pružio zajedno s drugim gospodarskim subjektima (kao zajednica gospodarskih subjekata, konzorcij i sl.), referenca u popisu treba sadržavati podatke koji se odnose samo na toga gospodarskog subjekta koji dokazuje svoju sposobnost (odnosno, potrebno je navesti opis i vrijednost samo onih usluga koje je izveo taj gospodarski subjekt).

# Stručnjaci

Ponuditelj može u izvršenju ugovora o javnoj nabavi usluga angažirati i veći broj stručnjaka uz ograničenje da svakako mora angažirati minimum stručnjaka koji je tražen Pozivom na dostavu ponuda. Ponuditelj mora minimalno osigurati sljedeće osoblje:

# Stručnjak 1 - Glavni nadzorni inženjer

**Stručnjak 2 – Nadzorni inženjer za konstrukcijske i građevinsko-obrtničke radove Stručnjak 3 – Koordinator zaštite na radu**

# Stručnjak 3 Koordinator zaštite na radu može biti i jedan od stručnjaka 1 ili 2, odnosno stručnjak 1 i 3 ili 2 i 3 mogu biti ista osoba.

**Jedna osoba ne može biti stručnjak 1, 2 i 3.**

# Za potrebe utvrđivanja navedenog uvjeta sposobnosti gospodarski subjekt u ponudi dostavlja ispunjeni ESPD obrazac, Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 2 (ako je primjenjivo i točka 10).

U slučaju poziva Naručitelja na dostavu ažuriranih popratnih dokumenata, kao dokaz tehničke i stručne sposobnosti gospodarski subjekt dostavlja **izjavu gospodarskog subjekta da raspolaže traženim stručnjacima**. Izjava se daje u slobodnoj formi, a u njoj se navodi ime i prezime predloženog stručnjaka i tražena pozicija.

Traženi stručnjaci moraju ispunjavati uvjete koji su određeni primjenjivim propisima, pri čemu predmetni uvjeti ne predstavljaju uvjete tehničke i stručne sposobnosti, već uvjete i zahtjeve koji moraju biti ispunjeni sukladno posebnim propisima, a navedeni su u odredbama ovog Poziva na dostavu ponuda.

# Naručitelj napominje da Izvršitelj pored gore navedene stručnjake mora pri pružanju usluga, odnosno izvršenju ugovora čiji se detaljni opis nalazi u točki 2.1. ovog Poziva na dostavu ponuda osigurati sve potrebne ostale stručnjake (primjerice stručni nadzor za elektrotehničke i/ili strojarske radove) koji su potrebni za uredno i pravovremeno izvršenja ugovora, odnosno, za uredno izvršenje cjelokupne usluge stručnog nadzora nad izvođenjem radova. Angažman navedenih ostalih stručnjaka mora biti uračunat u cijenu ponude.

# EUROPSKA JEDINSTVENA DOKUMENTACIJA O NABAVI (ESPD)

Sukladno čl.6.st.5. Pravilnika Naručitelj u ovom postupku primjenjuje standardni obrazac za Europske jedinstvenu dokumentacije o nabavi (*European Single Procurement Document*; ESPD). ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

* 1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje),
	2. ispunjava tražene uvjete sposobnosti (kriteriji za odabir gospodarskog subjekta).

Za svaki gospodarski subjekt u ponudi se prilaže zasebni ESPD obrazac.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u ESPD-u navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Gospodarski subjekt može ponovno koristiti europsku jedinstvenu dokumentaciju o nabavi koju je već koristio u nekom prethodnom postupku nabave, ako potvrdi da su u njoj sadržani podaci ispravni.

Naručitelj može u bilo kojem trenutku tijekom postupka nabave, ako je to potrebno za pravilno provođenje postupka, provjeriti informacije navedene u ESPD obrascu kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti navedena provjera ili ishoditi potvrda, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenata ili dokaza.

Naručitelj može prije donošenja odluke u postupku od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente, osim ako već posjeduje te dokumente. Naručitelj može pozvati gospodarske subjekte da nadopune ili objasne dostavljene dokumente.

Gospodarski subjekti ESPD obrazac ispunjavaju putem Oglasnika, prema uputama koje su dostupne na internetskim stranicama Oglasnika. U tu je svrhu Naručitelj u Oglasniku izradio ESPD zahtjev na kojeg gospodarski subjekti mogu odgovoriti.

# Gospodarski subjekti u ponudi prilažu ESPD obrazac, u kojemu ispunjavaju primjenjive podatke u sljedećim dijelovima:

* **Dio II. Podaci o gospodarskom subjektu**

# Dio III. Osnove za isključenje, Odjeljak A i Odjeljak B

* **Dio IV. Kriteriji za odabir gospodarskog subjekta, Odjeljak A, Odjeljak C.**

# ODREDBE KOJE SE ODNOSE NA ZAJEDNICU GOSPODARSKIH SUBJEKATA, OSLANJANJE NA SPOSOBNOST DRUGIH SUBJEKATA I PODUGOVARANJE

# Odredbe koje se odnose na zajednicu gospodarskih subjekata

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Ponuda zajednice gospodarskih subjekata mora sadržavati podatke o svakom članu zajednice, kako je određeno u ponudbenom listu, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice gospodarskih subjekata. Naručitelj neposredno plaća svakom članu zajednice gospodarskih subjekata za onaj dio ugovora o nabavi koji je on izvršio, ako zajednica gospodarskih subjekata ne odredi drugačije.

Zajednica gospodarskih subjekata može se osloniti na sposobnost članova zajednice ili drugih subjekata, sukladno odredbama čl. 9. Pravilnika.

# Oslanjanje na sposobnost drugih subjekata

Za ispunjenje kriterija za odabir gospodarskog subjekta (uvjeta sposobnosti) koji se odnose na tehničku i stručnu sposobnost, gospodarski subjekt se može u postupku nabave osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku nabave osloniti na sposobnost drugih subjekata radi dokazivanja ispunjavanja kriterija koji su vezani uz relevantno stručno iskustvo, **samo ako će ti subjekti pružati usluge za koje se ta sposobnost traži.** Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj je obvezan provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Ako se gospodarski subjekt oslanja na sposobnost drugog subjekta, obvezan je u ponudi dostaviti zaseban ESPD za tog subjekta. Osim u dijelu koji se odnosi na nepostojanje osnova za isključenje gospodarskog subjekta te u dijelu koji se odnosi na sposobnost za obavljanje profesionalne djelatnosti, subjekti na čiju se sposobnost gospodarski subjekt oslanja dužni su ispuniti ESPD obrazac u onim dijelovima koji se odnose na sposobnost koju ustupaju.

Naručitelj može zatražiti da gospodarski subjekt koji se oslanja na sposobnost drugog subjekta kao ažurirani popratni dokument u primjerenom roku, ne kraćem od pet dana, dostavi odgovarajući dokaz o ustupanju resursa (npr. izjava gospodarskog subjekta koji stavlja resurse na raspolaganje, ugovor između gospodarskih subjekata i sl.). Iz dostavljenog dokaza mora biti vidljivo koji gospodarski subjekt kojemu gospodarskom subjektu stavlja resurse na raspolaganje, u koju svrhu i o kojim resursima se radi. U slučaju da se kao dokaz dostavlja izjava, mora biti potpisana od strane ovlaštene osobe gospodarskog subjekta koji ustupa resurse.

# Podugovaranje

Naručitelj neće zahtijevati od gospodarskih subjekata da dio ugovora o nabavi daju u podugovor ili da angažiraju određene podugovaratelje niti će ih u tome ograničavati.

Naručitelj će osnove za isključenje iz točke 3. ovog Poziva na dostavu ponuda primijeniti na podugovaratelje.

Ako Naručitelj utvrdi da postoji osnova za isključenje podugovaratelja, od gospodarskog subjekta će zatražiti zamjenu tog podugovaratelja u primjerenom roku, ne kraćem od pet dana.

Gospodarski subjekt koji namjerava dati dio ugovora o nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
3. dostaviti ESPD za podugovaratelja. Podaci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni dio) obvezni su sastojci ugovora o nabavi.

Ugovaratelj može tijekom izvršenja ugovora o nabavi od Naručitelja zahtijevati:

1. promjenu podugovaratelja za onaj dio ugovora o nabavi koji je prethodno dao u podugovor,
2. uvođenje jednog ili više novih podugovaratelja čiji ukupni udio nije ograničen postotkom ,
3. preuzimanje izvršenja dijela ugovora o nabavi koji je prethodno dao u podugovor.

U tom slučaju, ugovaratelj će Naručitelju dostaviti pisani zahtjev te podatke i dokumente za novog podugovaratelja.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

Ako ponuditelj ne dostavi podatke o podugovaratelju, smatra se da će cjelokupni predmet nabave izvršiti samostalno.

# PODACI O PONUDI

# Sadržaj, način izrade i dostave ponude

# Ponuda sadržava:

1. **Uvez ponude s Ponudbenim listom;**

# ESPD obrazac za sve gospodarske subjekte u ponudi;

1. **Jamstvo za ozbiljnost ponude;**

# Popunjeni Troškovnik;

Pri izradi ponude gospodarski subjekt se mora pridržavati zahtjeva i uvjeta iz Poziva na dostavu ponuda te ne smije mijenjati ni nadopunjavati tekst Poziva na dostavu ponuda. Dokumentaciju o nabavi ponuditelj može preuzeti s internetskih stranica Oglasnika i s internetske stranice Naručitelja.

Gospodarski subjekt može dostaviti samo jednu ponudu. Ako gospodarski subjekt sudjeluje s više ponuda (kao samostalni ponuditelj i/ili član zajednice gospodarskih subjekata), bit će odbijene sve njegove ponude.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Iznimno je moguće navesti pojmove na stranom jeziku koji ne utječu na razumljivost ponude te koristiti međunarodno priznat izričaj, odnosno tzv. internacionalizme, tuđe riječi i prilagođenice. Također iznimno, dio popratne dokumentacije može biti i na nekom drugom jeziku, ali se u tom slučaju obavezno prilaže i prijevod na hrvatski jezik.

Ponuda se dostavlja elektroničkim sredstvima komunikacije putem Oglasnika.

Smatra se da ponuda dostavljena elektroničkim sredstvima komunikacije putem Oglasnika obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput jamstva za ozbiljnost ponude.

U ponudi moraju biti ponuđene sve stavke na način kako je to definirano u troškovniku.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak nabave i na koju ponudu se odvojeni dokumenti odnose te takva omotnica sadrži sve podatke s dodatkom

**„dio/dijelovi ponude koji se dostavlja/ju odvojeno“**. Zatvorenu omotnicu s dijelom/dijelovima ponude ponuditelj dostavlja neposredno ili poštanskom pošiljkom na adresu Naručitelja, u zatvorenoj omotnici na kojoj mora biti naznačeno:

# Na prednjoj strani omotnice:

**HRVATSKI INSTITUT ZA POVIJEST**

**Opatička 10, 11000 Zagreb, Hrvatska Evidencijski broj nabave: 22/27**

**Predmet: Nabava usluge stručnog nadzora i koordinatora zaštite na radu – Izvedba radova popravka i obnove Palače bogoštovlja i nastave**

**- NE OTVARAJ - dio/dijelovi ponude koji se dostavlja/ju odvojeno -**

**Na poleđini ili gornjem lijevom kutu omotnice**: <*Naziv i adresa ponuditelja*>

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

U slučaju da Naručitelj zaustavi postupak nabave povodom izjavljene žalbe na Poziv na dostavu ponuda ili poništi postupak nabave prije isteka roka za dostavu ponuda, za sve ponude koje su u međuvremenu dostavljene elektronički, Oglasnik će trajno onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

Naručitelj otklanja svaku odgovornost vezanu uz mogući neispravan rad Oglasnika,zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, a javni naručitelj će produljiti rok za dostavu sukladno čl.7 b Pravilnika (za minimalno 4 dana od dana slanja ispravka Poziva na dostavu ponuda). Nedostupnost tijekom roka za dostavu ponuda naručitelj ili gospodarski subjekt dužan je prijaviti Službi za pomoć EOJN RH pri Narodnim novinama d.d. od ponedjeljka do subote u vremenu od 6:00 do 20:00 sati. Iznimno, ako se nedostupnost otkloni u roku kraćem od 30 minuta od zaprimanja prijave te ako je od otklanjanja preostalo najmanje četiri sata do isteka roka za dostavu, smatra se da nedostupnost nije nastupila. Dodatne odredbe sadržane su u čl.7b. Pravilnika.

Detaljne upute o načinu elektroničke dostave ponuda te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama Oglasnika, na adresi: [https://eojn.nn.hr/Oglasnik/.](https://eojn.nn.hr/Oglasnik/)

# Varijante ponude

Varijante ponude nisu dopuštene.

# Način određivanja cijene ponude

Cijena ponude iskazuje se za cjelokupan predmet nabave.

Cijena ponude piše se brojkama u apsolutnom iznosu i izražava se u kunama.

U cijenu ponude bez poreza na dodanu vrijednost moraju biti uračunati svi troškovi i popusti.

Ponuditelji su dužni ponuditi, tj. upisati cijenu (zaokruženu na dva decimalna mjesta) za svaku stavku troškovnika, na način kako je to određeno u troškovniku te cijenu ponude bez PDV-a, dok se iznos cijene s PDV-om upisuje u ponudbeni list.

Ako ponuditelj nije u sustavu PDV-a ili je predmet nabave oslobođen PDV-a u ponudbenom listu i na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a.

Cijene stavki iz Troškovnika su nepromjenjive tijekom trajanja ugovora.

# Kriterij za odabir ponude

Kriterij za odabir ponude je **ekonomski najpovoljnija ponuda (ENP)** na temelju članka 6. stavak 10. Pravilnika. U slučaju da su dvije ili više valjanih ponuda jednako rangirane prema kriteriju odabira, Naručitelj će, sukladno članku 7. stavak 15. Pravilnika , odabrati ponudu koja je zaprimljena ranije.

Sukladno članku 6. stavku 10. Pravilnika daje se obrazloženje za primjenu relativnog značaja koji se pridaje svakom pojedinom kriteriju kako slijedi u nastavku:

|  |  |  |
| --- | --- | --- |
| **KRITERIJ ZA ODABIR PONUDE** | **RELATIVNI ZNAČAJ** | **MAKSIMALNI BROJ BODOVA** |
| 1. Cijena | 50% | 50 |
| 2. Specifično iskustvo stručnjaka 1 (nefinancijski kriterij – S1) | 50% | 50 |
| **Maksimalni broj bodova** | **100%** | **100** |

U izračunu konačne ocjene ponude omjer između bodova dodijeljenih za nefinancijski kriterij br. 2. (Specifično iskustvo stručnjaka 1) i bodova dodijeljenih za financijski kriterij br. 1 (Cijena) iznosit će 50:50 (50% za nefinancijski kriterij 2. Specifično iskustvo stručnjaka 1 i 50% za financijski kriterij 1. - Cijena).

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu.

Ekonomski najpovoljnija je ona ponuda koja je ostvarila ukupni najveći broj bodova.

Penp= CP+SI

Penp = Ponuda koja je ekonomski najpovoljnija CP = Broj bodova ostvarenih za kriterij cijene

SI = Broj bodova ostvarenih za kriterij specifičnog iskustva stručnjaka 1

Kriteriji se ocjenjuju sukladno niže navedenim zahtjevima, a zbroj bodova dobiven kroz svaki od kriterija određuje ukupan broj bodova na način da se upisuje vrijednost (uz zaokruživanje na dvije decimalne jedinice). Maksimalan broj bodova koji je moguće ostvariti je 100.

# Cijena ponude s uključenim iznosom PDV-a (financijski kriterij) – 50 bodova

Javni naručitelj ne može koristiti pravo na pretporez te slijedom navedenog uspoređuje cijene ponuda s porezom na dodanu vrijednost.

Maksimalan broj bodova koji svaka ponuda može ostvariti u okviru ovog kriterija je 50 bodova.

Ponuda s najnižom ponuđenom cijenom dobiva 50 bodova za cjenovni kriterij. Bodovna vrijednost ostalih ponuda prema ovom kriteriju izračunava se prema sljedećoj formuli:

CP=CPmin /CPpon \* 50

CP = broj bodova koji je dobila ponuda za cijenu

CPmin = najniža ponuđena cijena valjane ponude u postupku nabave CPpon = ponuđena cijena ponude koja se ocjenjuje

50 = maksimalan broj bodova za kriterij cijene

Broj bodova za promatranu ponudu po kriteriju cijene izračunat će se sukladno gore navedenoj formuli te će se isti iskazati kao broj zaokružen na dva decimalna mjesta.

# Specifično iskustvo stručnjaka 1 (nefinancijski kriterij) – 50 bodova

Naručitelj kao drugi kriterij određuje specifično iskustvo stručnjaka kako bi se osigurala uspješna i pravovremena provedba ugovora o javnoj nabavi odnosno što kvalitetnije izvršenje usluga koje su predmet nabave. S obzirom na specifičnost očekivanih rezultata kao i predviđeno trajanje za izvršenje ugovora, tehničke vještine i profesionalno iskustvo stručnjaka imaju utjecaj na kvalitetu izvršenja, a isto tako i osiguravaju uredno izvršenje ugovora o nabavi u predviđenom vremenskom roku. Zbog navedenog, tehničke vještine i profesionalno iskustvo stručnjaka određuje tehničku vrijednost ponude ponuditelja, i posljedično njezinu ekonomsku vrijednost. Maksimalni broj bodova koji Ponuditelj može dobiti po ovom kriteriju je 50.

Za Stručnjaka 1 :

|  |
| --- |
| **Specifično iskustvo stručnjaka 1 (S1) Glavni nadzorni inženjer** |
| Kriterij | Bodovanje |
| Broj projekata građenja u kojem je stručnjak 1 bio imenovan u svojstvu glavnog nadzornog inženjera nad radovima na zgradama javne i društvene namjene koje su pojedinačno zaštićeno nepokretno dobro ili se nalaze u kulturno-povijesnoj cjelini minimalne bruto površine2.000 m2 | 0 projekata | 0 bodova |
| 1 projekt | 10 bodova |
| 2 projekta | 20 bodova |
| 3 projekta | 30 bodova |
| 4 projekta | 40 bodova |
| 5 i više projekata | 50 bodova |
| **MAKSIMALNI BROJ BODOVA ZA SPECIFIČNO ISKUSTVO STRUČNJAKA 1** | **50 bodova** |

Za dokazivanje specifičnog iskustva stručnjaka 1 koje je predmet bodovanja, ponuditelji su ovlašteni uz ponudu dostaviti:

* Životopis stručnjaka koji sadrži podatke o specifičnom iskustvu stručnjaka koje je predmet bodovanja.

Životopis treba sadržavati relevantne podatke koji omogućuju dodjelu bodova. Bodovi se dodjeljuju za specifično iskustvo stručnjaka kojeg je ponuditelj nominirao u okviru uvjeta stručne sposobnosti.

Ponuditelji su ovlašteni koristiti obrazac životopisa objavljen uz Poziv na dostavu ponuda kako slijedi:

* Životopis stručnjaka – **Prilog 3.**

Ponuditelji odnosno gospodarski subjekti su ovlašteni dostaviti i životopis u drugačijem obliku i sadržaju te će isti biti prihvaćen ako sadrži potrebne podatke za dodjelu bodova.

# Rok valjanosti ponude

Ponuda mora biti valjana do **\_\_\_30.12. 2022.**

# Trošak ponude i preuzimanje Poziva na dostavu ponuda

Trošak pripreme i podnošenja ponude u cijelosti snosi gospodarski subjekt.

Poziv na dostavu ponuda se ne naplaćuje te se može preuzeti neograničeno i u cijelosti u elektroničkom obliku na internetskoj stranici Oglasnika: <https://eojn.nn.hr/Oglasnik/> i internetskoj stranici Naručitelja.

Prilikom preuzimanja dokumentacije putem Oglasnika, zainteresirani gospodarski subjekti moraju se registrirati i prijaviti kako bi bili evidentirani kao zainteresirani gospodarski subjekti te kako bi im sustav slao sve dodatne obavijesti o tom postupku.

U slučaju da gospodarski subjekt podnese ponudu bez prethodne registracije na portalu Oglasnika, sam snosi rizik izrade ponude na neodgovarajućoj podlozi.

Upute za korištenje dostupne su na internetskoj stranici Oglasnika: <https://eojn.nn.hr/Oglasnik/>.

# Tajnost dokumentacije gospodarskih subjekata

Gospodarski subjekt u postupku nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

# OSTALE ODREDBE

# Datum, vrijeme i mjesto dostave ponuda i otvaranja ponuda

Ponuda mora biti zaprimljena najkasnije **do \_30. 09. 2022. godine do 10:00 sati**.

Otvaranje ponuda nije javno.

# Vrsta, sredstvo i uvjeti jamstva

1. **Jamstvo za ozbiljnost ponude**

Ponuditelj je dužan dostaviti jamstvo za ozbiljnost ponude unutar roka za dostavu ponuda u obliku bankarske garancije, u iznosu od 26.419,50 HRK.

U bankarskoj garanciji mora biti navedeno sljedeće:

* + da je korisnik garancije Naručitelj
	+ da se garant obvezuje neopozivo, na prvi pisani poziv korisnika garancije i bez prigovora, isplatiti navedeni iznos u slučaju:
1. odustajanja ponuditelja od svoje ponude u roku njezine valjanosti,
2. nedostavljanja ažuriranih popratnih dokumenata na zahtjev Naručitelja
3. neprihvaćanja ispravka računske greške,
4. odbijanja potpisivanja ugovora o nabavi ili nedostavljanja jamstva za uredno ispunjenje ugovora

Rok valjanosti bankarske garancije mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

Dopušteno je da zajednica ponuditelja priloži jamstvo koje se sastoji od više bankovnih jamstava koje daju članovi zajednice ponuditelja, a koje u ukupnom zbroju predstavljaju traženu visinu jamstva. U slučaju dostave jednog jamstva, isto može dostaviti u punom iznosu jedan od članova zajednice, ali se tada u jamstvu moraju navesti svi članovi zajednice, kao i da se radi o zajednici ponuditelja. Naručitelj može garanciju naplatiti neovisno o tome koji je član zajednice izvršitelja dao jamstvo i neovisno o tome koji je član počinio povredu radi koje se jamstvo naplaćuje.

Bankarska garancija dostavlja se u papirnatom obliku – izvorniku, odvojeno od elektronički dostavljene ponude u zatvorenoj omotnici, na način kako je navedeno točkom 7.1. Poziva na dostavu ponuda.

Umjesto dostave bankarske garancije, ponuditelj može uplatiti novčani polog u traženom iznosu.

Ponuditelji uplaćuju novčani polog u kunama na račun

Naručitelja: IBAN: HR5123900011100012127, Hrvatska poštanska banka

Model: 00,

Poziv na broj: OIB gospodarskog subjekta

Svrha uplate: jamstvo za ozbiljnost ponude – naziv predmeta nabave.

U slučaju da ponuditelj uplaćuje novčani polog, dostavlja dokaz o uplati koji se prilaže

/ uvezuje u ponudu (ne mora biti dostavljen u papirnatom obliku). Na temelju dostavljenog dokaza o plaćanju pologa, Naručitelj provjerava izvršenje uplate. Polog mora biti evidentiran na računu Naručitelja u trenutku isteka roka za dostavu ponuda.

Ako tijekom postupka nabave istekne rok valjanosti ponude i jamstva za ozbiljnost ponude, Naručitelj je sukladno čl.8. st.8. Pravilnika obvezan prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku.

Bankarska garancija mora glasiti na valutu ugovora, a u slučaju da glasi na stranu valutu prilikom preračunavanja primijenit će se srednji tečaj Hrvatske narodne banke na dan početka postupka nabave.

Odredbe koje se odnose na bankarsku garanciju na odgovarajući se način primjenjuju i na novčani polog.

Sukladno čl.8.st.5. Pravilnika proračunski korisnici državnog proračuna koji posluju preko jedinstvenog računa državnog proračuna nisu obvezni dostaviti jamstvo traženo prema odredbama ove točke Poziva.

# b) Jamstvo za uredno ispunjenje ugovora o nabavi

Odabrani ponuditelj dužan je Naručitelju dostaviti jamstvo za uredno ispunjenje ugovora o nabavi u obliku neopozive i bezuvjetne, bankarske garancije na „prvi poziv“ i „bez prigovora“ u iznosu od 10% (deset posto) vrijednosti ugovora o nabavi bez PDV- a (uključujući i sve iznose određene dodacima ugovoru), s rokom valjanosti od najmanje 14 dana duljim od ukupnog roka za izvršenje ugovora o nabavi određenog odredbama ovog Poziva na dostavu ponuda.

Jamstvo se dostavlja u roku od 14 dana od sklapanja ugovora o nabavi. U slučaju nedostavljanja jamstva za uredno ispunjenje ugovora, Naručitelj će raskinuti ugovor i naplatiti jamstvo za ozbiljnost ponude, a obvezan je sukladno čl.7.st.28. Pravilnika, ponovno rangirati ponude te izvršiti provjeru, ne uzimajući u obzir ponudu prvotno odabranog ponuditelja i na temelju kriterija za odabir ponude donijeti novu odluku o odabiru ili, ako za to postoje razlozi, poništiti postupak nabave.

U slučaju sklapanja ugovora sa zajednicom gospodarskih subjekata, jamstvo za uredno ispunjenje ugovora može dostaviti bilo koji član iz zajednice, u cijelosti ili parcijalno s članom/članovima, pod uvjetom da jamstvo za uredno ispunjenje ugovora u bilo kojem slučaju treba iznositi 10% (deset posto) vrijednosti ugovora o nabavi bez PDV-a. Ako je jamstvo bankarska garancija, a ne novčani polog, garancija treba sadržavati jasan i nedvosmislen navod o tome tko je nalogodavatelj, a u garanciji se trebaju navesti podaci o svim članovima zajednice bez obzira na to koji od članova zajednice ugovaratelja dostavlja jamstvo. Naručitelj može garanciju naplatiti neovisno o tome koji je član zajednice ugovaratelja dao jamstvo i neovisno o tome koji je član počinio povredu radi koje se jamstvo naplaćuje.

Jamstvo za uredno ispunjenje ugovora Naručitelj ima pravo naplatiti za slučaj povrede ugovornih obveza. Prije postavljanja zahtjeva za naplatom jamstva za uredno ispunjenje ugovora, Naručitelj će obavijestiti Ugovaratelja i u toj obavijesti navesti razlog aktivacije jamstva. Jamstvo za uredno ispunjenje ugovora bit će vraćeno u roku određenom ugovorom o nabavi. Na zahtjev Naručitelja Ugovaratelj će produžiti rok jamstva za uredno ispunjenje ugovora.

Bankarska garancija mora glasiti na valutu ugovora, a u slučaju da glasi na stranu valutu prilikom preračunavanja primijenit će se srednji tečaj Hrvatske narodne banke na dan početka postupka nabave.

Umjesto dostavljanja bankarske garancije, ugovaratelj ima mogućnost uplatiti novčani polog na način kako je propisano odredbama dokumentacije o nabavi koje se odnose na jamstvo za ozbiljnost ponude.

Sukladno čl.8.st.5. Pravilnika proračunski korisnici državnog proračuna koji posluju preko jedinstvenog računa državnog proračuna nisu obvezni dostaviti jamstvo traženo prema odredbama ove točke Poziva.

# Rok za donošenje odluke o odabiru

Naručitelj će donijeti odluku o odabiru/poništenju u roku od 30 dana od isteka roka za dostavu ponuda.

Naručitelj je odredio dulji rok za donošenje odgovarajuće odluke od minimuma od 15 dana određenog Pravilnikom, a uzimajući u obzir složenost i prirodu predmeta nabave te činjenicu da će možebitno biti zaprimljeno više ponuda. Sve ovo analizu ponuda čini opsežnijom i složenijom, stoga Naručitelj želi ostaviti dovoljno vremena za detaljnu analizu i ocjenu ponuda. Navedeni rok je maksimalni rok te će Naručitelj, ako bude moguće, odgovarajuću odluku donijeti i u kraćem roku.

# Dokumenti koji će se nakon završetka postupka nabave vratiti ponuditeljima

Sukladno članku 8.st.9. Pravilnika, Naručitelj će ponuditeljima vratiti jamstvo za ozbiljnost ponude u roku od deset dana od dana dostave jamstva za uredno ispunjenje ugovora o nabavi, a presliku jamstva će pohraniti.

Sve elektronički dostavljene ponude Oglasnik će pohraniti na način koji omogućava čuvanje integriteta podataka i pristup integriranim verzijama dokumenata uz mogućnost pohrane kopije dokumenata u vlastitim arhivima Naručitelja po isteku roka za dostavu ponuda.

# Sklapanje i izvršavanje ugovora o nabavi

Sukladno čl. 7. st.25. Pravilnika ugovorne strane sklapaju ugovor o nabavi u pisanom obliku u roku od 30 dana od dana izvršnosti odluke o odabiru. Slijedom navedenog, ugovor o nabavi sklopit će se s ponuditeljem čija je ponuda odabrana kao najpovoljnija ponuda, u pisanom obliku u roku od 30 dana od dana izvršnosti odluke o odabiru.

Sukladno čl.7.st.24. Pravilnika odluka o odabiru postaje izvršna:

* + 1. istekom roka mirovanja ako žalba nije izjavljena,
		2. dostavom odluke Državne komisije za kontrolu postupaka javne nabave strankama kojom se žalba odbacuje, odbija ili se obustavlja žalbeni postupak, ako je na odluku izjavljena žalba
		3. dostavom odluke ponuditelju ako se rok mirovanja ne primjenjuje.

Ugovor o nabavi mora biti sklopljen u skladu s uvjetima određenima u Pozivu i odabranom ponudom. Ugovorne strane će izvršavati ugovor o nabavi u skladu s uvjetima određenima u Pozivu na dostavu ponuda i odabranom ponudom.

Naručitelj ne daje nikakav depozit, akontaciju odnosno učešće. Naručitelj ne daje instrumente osiguranja plaćanja.

Naručitelj ima mogućnost izmijeniti ugovor o nabavi tijekom njegova trajanja sukladno odredbama čl. 11. Pravilnika bez provođenja novog postupka nabave.

# Rok, način i uvjeti plaćanja

Plaćanje će se izvršiti na temelju valjanog računa koji sadrži sve potrebne zakonske elemente i podatke u skladu s ugovorom kao i oznaku ugovora, u hrvatskim kunama (HRK) na račun ugovaratelja.

Plaćanje će se vršiti ovisno o broju mjeseci stvarnog izvršavanja usluga, a temeljem jedinične mjesečne cijene navedene u Troškovniku. Ako trajanje usluge traje kraće od predviđenog okvirnog broja mjeseci, Izvršitelj ima pravo na isplatu jedinične cijene usluge prema stvarnom broju mjeseci u kojima je usluga pružana. Ako trajanje usluge traje dulje od predviđenog okvirnog broja mjeseci, Izvršitelj usluge ima pravo na isplatu jedinične cijene prema stvarnom broju mjeseci u kojima je usluga pružana. Izvršitelj će račun koji se odnosi na prethodni mjesec izdati u bilo kojem danu tekućeg mjeseca za prethodni mjesec.

Naručitelj ima pravo obustaviti izvršavanje usluge u slučajevima u kojima nastupi obustava radova koji su predmet usluge. Kao naknada za mjesec u kojem je obustavljeno izvršavanje usluge, Izvršitelju će se isplatiti razmjerni dio jedinične mjesečne cijene navedene u Troškovniku, koji će se izračunati na način da će se broj kalendarskih dana pružanja usluge podijeliti s ukupnim kalendarskim brojem dana u određenom mjesecu te pomnožiti s jediničnom cijenom pružanja usluge navedenom u Troškovniku. Ako nalog za obustavu izvršavanja u određenom mjesecu nije izdan, Izvršitelj ima pravo na naknadu cjelokupne jedinične mjesečne cijene.

Plaćanje će se izvršiti doznakom na poslovni račun ponuditelja/člana zajednice gospodarskih subjekata odnosno podugovaratelja. Ponuditelj mora svom računu, ako je primjenjivo, obvezno priložiti račune svojih podugovaratelja koje je prethodno potvrdio.

Naručitelj se obvezuje ovjereni neprijeporni dio računa platiti u roku 30 dana od dana primitka računa te odobrenja od strane ovlaštene osobe Naručitelja. U slučaju da račun nije prikladan za plaćanje jer ne sadrži sve potrebne elemente Naručitelj će o istom obavijestiti izvršitelja i zatražiti dostavu ispravnog računa. Izvršitelj je dužan u roku od 5 dana od primitka takve obavijesti izvršiti potrebne ispravke i dopune. U slučaju postavljanja zahtjeva za ispravkom i dopunom računa, rok za plaćanje se prekida i započinje iznova od trenutka zaprimanja urednog i potpunog računa.

Naručitelj može u opravdanim slučajevima osporiti plaćanje dijela računa, ali je neosporeni dio računa dužan platiti u naprijed navedenom roku. Na zakašnjele uplate odabrani ponuditelj ima pravo naručitelju obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena. Odabrani ponuditelj ne smije bez suglasnosti Naručitelja, svoja potraživanja prema Naručitelju, po ovom ugovoru, prenositi na treće osobe.

Sva plaćanja izvršavat će se u hrvatskim kunama.

Odabrani ponuditelj je bez odgode dužan obavijestiti naručitelja o svakoj promjeni bankovnog računa.

Sukladno Zakonu o elektroničkom izdavanju računa u javnoj nabavi (NN 94/2018), Naručitelj je od 01. prosinca 2018. godine obvezan zaprimati, obrađivati te izvršiti plaćanje elektroničkih računa i pratećih isprava izdanih sukladno europskoj normi i njezinim ispravcima, izmjenama i dopunama.

Nema avansnog plaćanja.

Ako ugovaratelj određeni dio predmeta nabave ustupi svom podugovaratelju, uz svoj račun obvezno prilaže valjani račun podugovaratelja kojeg je prethodno potvrdio. Priloženi račun naručitelj neposredno plaća podugovaratelju sukladno odredbama ZJN 2016.

Ugovaratelj ne može zaračunati nikakve dodatne troškove osim onih koji su već predviđeni Troškovnikom.

Sukladno Zakonu o elektroničkom izdavanju računa u javnoj nabavi (NN 94/2018), Naručitelj je od 01. prosinca 2018. godine obvezan zaprimati, obrađivati te izvršiti plaćanje elektroničkih računa i pratećih isprava izdanih sukladno europskoj normi i njezinim ispravcima, izmjenama i dopunama.

# Uvjeti i zahtjevi koji moraju biti ispunjeni sukladno posebnim propisima ili stručnim pravilima

Sve usluge koje su predmet ovoga postupka javne nabave trebaju se izvoditi sukladno važećim propisima, i to: Zakonu o gradnji (Narodne novine br. 153/13, 20/17, 39/19 i 125/19), Zakonu o obveznim odnosima (NN 35/05, 41/08, 125/11, 78/15, 29/18, 126/21), Zakonu o poslovima i djelatnostima prostornog uređenja i gradnje (Narodne novine br. 78/15, 118/18, 110/19; dalje; ZPDPUG), Zakonu o komori arhitekata i komorama inženjera u graditeljstvu i prostornom uređenju (Narodne novine br. 78/15, 114/18, 110/19), Zakonu o tehničkim zahtjevima za proizvode i ocjenjivanje sukladnosti (Narodne novine br. 80/13, 14/14 i 32/19), Zakonu o građevnim proizvodima (Narodne novine br. 76/13, 30/14, 130/17, 39/19 i 118/20), Zakonu o prostornom uređenju (Narodne novine br. 153/13, 65/17, 114/18, 39/19 i 98/19), Zakonu o zaštiti okoliša (Narodne novine br. 80/13, 153/13, 78/15, 12/18 i 118/18), Tehničkom propisu o građevnim proizvodima (Narodne novine br. 35/18 i 104/19), Zakonu o zaštiti i očuvanju kulturnih dobara (NN 69/1999, 151/2003, 157/2003, 100/2004, 87/2009, 88/2010, 61/2011, 25/2012, 136/2012, 157/2013, 152/2014, 98/2015, 102/2015,

44/2017, 90/2018, 32/2020, 62/2020), Pravilniku o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN 98/2018), njihovim izmjenama i dopunama, pravilima struke i ostalim zakonima i propisima koji se odnose na predmet ovoga postupka javne nabave.

Odabrani ponuditelj/Pružatelj usluge je dužan pridržavati se svih gore navedenih propisa te subjekti koji pružaju usluge moraju udovoljavati svim uvjetima primjenjivim sukladno predmetnim propisima.

Naručitelj ima pravo, ali ne i obvezu provjere ispunjenja uvjeta propisanih posebnim zakonom sukladno gore navedenom te će ako Naručitelj uputi zahtjev za provjerom odabrani ponuditelj/Pružatelj usluge u svrhu dokazivanja dostaviti preslike traženih potrebnih dokumenata (ako ih Naručitelj već ne posjeduje). Ako Naručitelj bude koristio svoje pravo provjere ispunjenja ovih uvjeta, a odabrani ponuditelj ne ispuni uvjete iz ove točke, odnosno iste ne dokaže Naručitelj će raskinuti ugovor i naplatiti jamstvo za uredno ispunjenje ugovora.

Jedinstvena kontaktna točka u Hrvatskoj: [http://psc.hr](http://psc.hr/) Centar unutarnjeg tržišta EU: [www.cut.hr](http://www.cut.hr/)

Ministarstvo prostornog uređenja, graditeljstva i državne imovine: https://mgipu.gov.hr Ministarstvo gospodarstva i održivog razvoja: https://mingor.gov.hr

Ministarstvo financija – Porezna uprava: [https://www.porezna-uprava.hr](https://www.porezna-uprava.hr/)

Podaci o tijelima od kojih gospodarski subjekt može dobiti pravovaljanu informaciju o obvezama koje proizlaze iz odredbi važećeg Zakona o zaštiti i očuvanju kulturnih dobara i Pravilnika o uvjetima za dobivanje dopuštenja za obavljanje poslova na zaštiti i očuvanju kulturnih dobara:

* Ministarstvo kulture i medija Republike Hrvatske

# 8.7.1. Uvjeti sukladno Zakonu o obnovi

Sukladno čl.21. Zakona o obnovi nad izvođenjem radova u svrhu obnove zgrada provodi se stručni nadzor građenja. Sukladno st.3. istog članka u stručnom nadzoru građenja na odgovarajući način se primjenjuju odredbe propisa o gradnji kojima je uređen stručni nadzor građenja. Sukladno st.4. istog članka stručni nadzor nad izvođenjem radova u svrhu obnove zgrada u svojstvu glavnog nadzornog inženjera može obavljati ovlašteni inženjer građevinarstva koji ima najmanje pet godina radnog iskustva na projektima visokogradnje i ovlašteni arhitekt koji ima najmanje pet godina radnog iskustva.

# Izvršitelj mora osigurati poštivanje gore navedenih uvjeta određenih posebnim propisima, odnosno osigurati da su isti zadovoljeni za onog stručnjaka koji izvršava usluge za koje su propisani predmetni uvjeti. Naručitelj u svako doba tijekom izvršavanja ugovora o nabavi, a nakon njegovog stupanja na snagu, može provjeriti da li je udovoljeno propisanim uvjetima te u slučaju kršenja ovlašten je raskinuti ugovor bez obveze ostavljanja naknadnog primjernog roka.

**U slučaju takvog zahtjeva Naručitelja za stručnjaka nadzornog inženjera koji je predmet zahtjeva Naručitelja potrebno je dostaviti presliku:**

# potvrde/rješenja odgovarajuće nadležne komore o upisu u imenik/evidenciju ovlaštenih nadzornih inženjera, odnosno imenik/evidenciju stranih ovlaštenih nadzornih inženjera koji vodi odgovarajuća nadležna komora, odnosno drugi važeći dokument potreban za obavljanje poslova stručnog nadzora u svojstvu odgovorne osobe propisan ZPDUPUG (npr. potvrdu odgovarajuće hrvatske komore inženjera za povremeno ili privremeno obavljanje poslova stručnog nadzora građenja/elektrotehnike)

* + **životopis iz kojeg je vidljivo gore navedeno radno iskustvo traženo posebnim propisom (ako isto nije vidljivo iz prethodno navedenog dokaza propisanog gornjom točkom).**

# Uputa o pravnom lijeku

Pravo na žalbu ima svaki gospodarski subjekt koji ima ili je imao pravni interes za dobivanje ugovora o nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb, i to u pisanom obliku.

Žalba se sukladno čl.16. Pravilnika dostavlja elektroničkim sredstvima komunikacije putem međusobno povezanih informacijskih sustava Državne komisije i Oglasnika (sustav e-Žalba). Smatra se da je dostava Državnoj komisiji, odnosno stranci žalbenog postupka obavljena na dan kada je žalba zaprimljena na poslužitelju Oglasnika.

Sukladno čl.12. Pravilnika žalba se izjavljuje u roku od osam dana od dana objave odluke o odabiru ili poništenju, u odnosu na Poziv na dostavu ponude, postupak pregleda, ocjene i odabira ponuda ili razloge poništenja.

Žalba obvezno sadržava podatke i dokaze iz članka 15. i 18. Pravilnika.

Dodatne odredbe koje uređuju podnošenje žalbe i žalbeni postupak, kao i sudsku zaštitu navedene su u čl.12.-25. Pravilnika.

# PRILOZI:

Prilog 1 – ESPD obrazac - kreiran u EOJN RH Prilog 2 - Troškovnik

Prilog 3 - Životopis stručnjaka 1 Glavni nadzorni inženjer

Napomena:

* Prilog 1 i 2 nalaze se u zasebnim dokumentima i sastavni su dijelovi Poziva na dostavu ponuda
* predložak obrazaca koji se nalazi u Prilogu 3 čine sastavni dio Poziva na dostavu ponuda, nisu obvezni za korištenje, no sadržaj je obvezujući.

***PRILOG 3***

# ŽIVOTOPIS STRUČNJAKA 1 GLAVNI NADZORNI INŽENJER

**NABAVA USLUGE STRUČNOG NADZORA I KOORDINATORA ZAŠTITE NA RADU**

Ime i prezime Stručnjaka 1

|  |  |  |  |  |  |
| --- | --- | --- | --- | --- | --- |
| R.BR. | Naziv projekta | Stručnjak je bio imenovan u svojstvu glavnog nadzornoginženjera nad radovima (DA/NE) | Broj m2 bruto površine zgrade | Zgrade javne i društvene namjene koje su pojedinačno zaštićeno nepokretno dobro ili se nalaze u kulturno-povijesnoj cjelini | NazivNaručitelja/Investitora i kontakt (e-mail i/li broj telefona) osobe za potvrdu navoda |
|  |  |  |  |  |  |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| R.BR. | Naziv projekta | Stručnjak je bio imenovan u svojstvu glavnog nadzornoginženjera nad radovima (DA/NE) | Broj m2 bruto površine zgrade | Zgrade javne i društvene namjene koje su pojedinačno zaštićeno nepokretno dobro ili se nalaze u kulturno-povijesnoj cjelini  | NazivNaručitelja/Investitora i kontakt (e-mail i/li broj telefona) osobe za potvrdu navoda |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

U

(mjesto i datum) (potpis i pečat ovlaštene osobe ponuditelja)

# STRUČNJAK 2 – NADZORNI INŽENJER ZA KONSTRUKCIJSKE I GRAĐEVINSKO-OBRTNIČKE RADOVE

# STRUČNJAK 3 – KOORDINATOR ZAŠTITE NA RADU

**NABAVA USLUGE STRUČNOG NADZORA I KOORDINATORA ZAŠTITE NA RADU**

|  |  |
| --- | --- |
| Stručnjak 2 – Nadzorni inženjer za konstrukcijske i građevinsko-obrtničke radove | Ime i prezime Stručnjaka 2: |
| Stručnjak 3 – Koordinator zaštite na radu | Ime i prezime Stručnjaka 3: |